Joen Bille

Joen Steensen Bille (født 1944) er en dansk skuespiller og instruktør.

Joen Bille var elev ved privatskolen Herlufsholm; han tok avgangseksamen i 1962. Deretter gikk han på Privatteatrenes Elevskole, og ble uteksaminert fra Statens Teaterskole i 1969. Han debuterte på Det Ny Teater som arbeideren Egon i Hvor gik Nora hen, da hun gik ud.

Bille er sønn av forfatterne Josias Bille og Irene Ibsen Bille, og dermed oldebarn av Henrik Ibsen og av Bjørnstjerne Bjørnson. I 2014 utga han boken Villa Ibsen: En familiekrønikeJoen Bille, Villa Ibsen: Min mormors hus. En familiekrønike, Gyldendal, 2014, ISBN 9788702159042 som omhandler hans berømte familie.Spektakulær familiehistorie beskriver arven fra Villa Ibsen, politiken.dk. Besøkt 23. april 2014 Boken fikk en blandet mottagelse som spesielt fremhevet portrettene av forfatterens besteforeldre som interessante. I fremstillingen av oldeforeldrene tilfører Bille lite nytt, og bygger i stor grad på eldre fremstillinger og populære forestillinger som har blitt kritisert og tilbakevist av nyere Ibsenforskning. Biografien videreformidler dermed mytene om Henrik Ibsens vanskelige barndom, konfliktfylte forhold til faren og Knud Ibsen som en tyrannisk alkoholiker, myter som ble tilbakevist særlig i Jørgen Haaves bok Familien Ibsen (2017).Jørgen Haave, Familien Ibsen, Museumsforlaget, 2017

Per 2020 var Bille formann i Skuespillerforeningen af 1879.

 Roller på film og TV (utvalg) 
 1970: Mazurka på sengekanten som Torben, elev på skolen
 1974: Pigen og drømmeslottet som Bruno Børgesen
 1976: Blind makker ?
 1976: Kassen stemmer som Ben
 1995: Carmen og Babyface
 1995: Kun en pige
 1996–1997: Bryggeren
 2008: Klovn (TV-serie) som fekteformann

Referanser


 Eksterne lenker 


Kategori:Danske skuespillere
Kategori:Riddere av 1. grad av Dannebrogordenen
Kategori:Personer fra Frederiksberg
Kategori:Henrik Ibsens familie